Nema tko ne dolazi ove godine u Hrvatsku nastupati: Robbie Williams, Iggy and the Stoogies, Snoop Dogg, Fatboy Slim, Prodigy, Gilles Peterson, Peter Gabriel, The Toasters, Skunk Anansie, Iron Maiden, My Bloody Valentine, Andy Smith (ex Portishead), The Original Wailers, Arctic Monkeys, Roger Waters, Bonobo, Wu-Tang Clan, Carl Craig, Basemant Jaxx, Underworld, Model 500, Afrojack, Adrian Sherwood, Trilok Gurtu, Santana, Bloc Party, Armin Van Buuren, Ozric Tentacles, Destruction, Martin Solveig, James Murphy, Calexico, Solange, James Blake, Tame Impala, Carl Cox, Ramsey Lewis & Dee Dee Bridgewater, Editors, Nofx, Yasiin Bey (Mos Def)… i još nekoliko tisuća DJ-eva

Vezane vijesti

Malo mjesto pored Umaga i šarmantan festival s izvođačima elektronske glazbe. Njih preko 60 među kojima i Space Dimension Controller, XXXY, Magda, David Squillace, Petre Inspirescu…



Underwall Festival (Zadar, 7–8. lipnja)

Preko 20 izvođača na najvećem hrvatskom metal festivalu predvode pioniri trash metala Destruction te britanske trash metal legende Xentrix uz nastup velikog broja domaćih metal snaga među kojima su i prejanice hrvatskog metala kao što su Ashes You Leave i Cold Snap.



Umagination (Umag 7–9. lipnja)

Tradicionalni party u OTP Dance Areni s najpoznatijim DJ-evima kao što su Laidback Luke, Martin Solveig, Dmitri Vegas & Like Mike itd.





Du-El-Fest (Dubrovnik, Revelin 1. lipnja – 1. rujna)

Culture Club Revelin nastavlja svoju treću sezonu koju će obiIježiti najveće svjetske zvijezde elektronske glazbe. Ove godine CC Revelin je proširio listu svjetskih imena elektronske glazbe i pripremio novi spektakularni festival pod nazivom DU-EL-FESTkoji će se održati 14. do 17.8.2013. Nakon Shapeshiftersa koji su 1.6. otvorili koncertnu sezonu, očekuje nas još nastup Boy Georgea, DJ Antoinea, Seabstiana Ingrossa, Freemasonsa, W&W, DJ Redfoo & The Party Rock Crew Of LMFAO itd.



Tuborg Open Fair (Zagreb, Šalata 13–14. lipnja)

Prigodni open air festival za kraj školske godine s jakim domaćim snagama i gostima iz regije u fenomenalnom ambijentu SRC Šalata. Sviraju Let 3, TBF, Partibrejkersi, Rambo Amadeus, ST!llness, Pozdrav Azri, Quasarr i Luxus Lord.



Whitesnake (Zagreb Dom sportova 15. lipnja)

Whitesnake se vraćaju u Hrvatsku! U subotu, 15. lipnja 2013. godine u zagrebačkom Domu sportova će se održati koncert hard rock velikana.



Park Orsula Music Festival (Dubrovnik 15. lipja–30. kolovoza)

Dubrovčani i njihovi gosti ovoga će ljeta uživati na velikom broju koncerata koji se održavaju tijekom ljetnih mjeseci u Parku Orsola gdje će tijekom dva mjeseca nastupiti čitav niz domaćih i inozemnih zvijezda kao što su Gora Bare & Majke, Dječaci, Svadbas, Kandžija, Goribor, Neno Belan, Vlada Divljan, ali i Alex Barack (Jazzanova & Eddy Ramich) te The Tiger Lillies.



Slurp! Festival (Štinjan/Pula, 15. lipnja, 13. srpnja, 3. kolovoza i 28. rujna)

Slurp! okuplja najpoznatija imena domaće i regionalne elektronske glazbe uz renomirane inozemne goste na nekoliko živopisnih pozornica tvrđave Punta Christo, jedinstvenoj festivalskoj lokaciji na istoimenom malom poluotoku u blizini Štinjana i Pule, nasuprot Nacionalnom parku Brijuni. Na otvorenju Slurpa! 15. lipnja 2013. kao headliner će nastupiti Petar Dundov, danas apsolutno vodeća figura hrvatske elektronske scene i svjetski poznati techno producent i glazbenik, uz podršku najpoznatijih techno snaga domaće scene, za ovu priliku u sastavu Make, Bebetto, Ziko i Adoo.



Urban Fest Osijek (Osijek 20–23. lipnja)

Deseto izdanje Urban Festa na kojem uz velik broj demo bendova nastupaju i etablirana imena kao što su Rambo Amadeus, Brkovi, Đubrivo i Belfast Food.



Dolce Vita Vintage Festival (Rovinj 21– 23. lipnja)

Prvi hrvatski vintage festival koji se održava u Rovinju od 21. do 23. lipnja i slavi glazbu, modu, aute 50-ih i 60-ih... U ta tri dana, u Rovinju će nastupiti čak 11 bendova: Swingersi feat Ju Taun iz New Jerseya, Motefiori Cocktail, Starliters, Rockin' bonnie, King D&The Majesticc 3, Natali Dizdar & Vintage Soul Band, B& The Bops, Shoutin', Torpedoes, Johnny & His Rockin' Tunes i Billie & the Kids.



FOR 2013 (Hvar, 21–23. lipnja)

Po svemu sudeći, jedan od najatraktivnijih ovogodišnjih festivala ako je suditi po izvođačima među kojima se kriju i imena kao što su Nicolas Jaar, Solange, James Murphy, James Blake, 2Many DJ's, Tame Impala itd.



Croatia Reggae Festival (Split 22. lipnja)

Organizatori ovog festivala ističu da je Croatia Reggae Festival je najopušteniji festival koji Hrvatska nudi a ove godine dovode europske reggae bendove kao što su Makako Jump, Zenicafaria Sound, Jamaram i splitske legende St!llness.



INmusic festival (Zagreb, Jarun 24–26. lipnja)

Tradicionalni i ujedno najveći hrvatski open air festival ove godine dovodi zvijezde: Iggy and the Stoogies, Arctic Monkeys, Bloc Party, Basemant Jaxx, Editors, NOFX…



Valamar Jazz Festival (Poreč, 25–29. lipnja)

Sve popularniji jazz festival u Rovinju ove godine dovodi jazz zvijezde kao što su Trilok Gurtu Band, Billy Childs All Star Quartet, Renaud Garcia-Fons, Marcin Wasilewski Trio, Buster Williams Quartet, Mo'Blow, Eddie Palmieri Afro-Caribbean Jazz All-Stars.



Trakošćan (Trakošćan, 28– 29. lipnja)

Šesto izdanje Festivala motora i rock'n'rolla ove će godine ugostiti Belfast Food, Bad Mashrooms, Picksiebner, B & The Bups i Creedence Clearwater Remember… Dosad je festival pohodilo oko 20.000 posjetitelja

2CELLOS (Pula Arena 3.srpnja)

Violončelisti koje nije potrebno posebno predstavljati i koji su svojim virtuoznim sviranjem čela već osvojili cijeli svijet. Stjepan hauser i Luka Šulić na prvom samostalnom koncertu u Puli u sklopu velike hrvatsk turneje u prekrasnom ambijentu pulske Arene. Ujedno i rodnom gradu Stjepana Hausera.



Hideout festival (Zrće/Novalja/Pag, 3–5. srpnja)

Preko 50 izvođača i DJ-eva na plaži na kojoj se nikad ne spava. Ove godine na Hideoutu možete doživjeti DJ set by Chase & Four Tet, Jami Jones, Julio Bashmore, Loco Dice, Marco Carola…



The Garden Festival (Tisno, 3–10. srpnja)

Sedmi The Garden Festival je bio veoma uspješan, a nova lokacija u Tisnom se pokazala kao očaravajuća. Festival i dalje zadržava svoju intimu, poručuju organizatori. Među 200 DJ-eva i izvođača nalaze se i sljedeća imena: Auntie Flo, BJ Smith, Crazy P, Face+Heel, Hot Coins, Land Of Light, Adam Regan, Add2Basket, Autocycle, Axel Boman itd.



Life Celebration Festival (Pula, 4–8. srpnja)

Peto izdanje festivala koji slavi život ima četiri pozornice: Main Floor, Chill Out Floor, DJ's, Deco, ima i Visuals, a među 50-ak izvođača iz cijelog svijeta nalaze se i Zen Mechanics, AKD, Solar Fields, Aes Dana, H.U.V.A. Network, Suduaya itd.



Avantgarde Jazz Festival (Rovinj, 3. svibnja–13. srpnja)

http://www.avantgardejazzfestival.com/

Otis Taylor Contraband, Rudresh Mahanthappa's Gamak Quartet i Amira Medunjanin Amulette već su održali svoje nastupe, a čekaju nas nastupi Ramsey Lewis & Dee Dee Bridgewater i John Pizzarelli Quarteta.



Fresh Island Festival (Zrće/Novalja/Pag, 10–13. srpnja)

Jedan od najvećih hip hop i r'n'b festivala u ovom djelu Europe ove će godine svojim dolaskom počastiti jedan i jedini Snoop Dogg, a tu su još i Asap Rocky, Iggy Azalea, Bad Copy i 50-ak drugih hiphopera.



Electric Elephant (Tisno, 11–15. srpnja)

Električni slon se hvali prekrasnom prirodom i divnim plažama, a nude partye na brodovima i u prirodnim zaljevima. Štoviše, Britanci su zaključili da je to 'Paradise in Croatia' pa su doveli više desetaka DJ-eva, među kojima su i Frenkie Knuckles, Carl Craig, Mr Scruff: Keep It Unreal…



Ultra Europe (Split/Hvar, 12–14. srpnja)

Najveći dance music event na svijetu od ove godine i u Hrvatskoj. U Splitu i na Hvaru će nastupiti neki od najboljih i trenutno najpopularnijih DJ-eva na svijetu, kao što su Afro Jack, Armin Van Buuren, Carl Cox, Marco Carola, Luciano, Hardwell itd.



Papaya Day & Night (Zrće/Novalja/Pag, 15–19. srpnja)

Kratko i jasno, Zrće, tulum, muzika… Nicky Romero, Basto, Thomas Gold, Swanky Tunes…

Seasplash Festival (Štinjan/Pula, 18– 22. srpnja)

10 je godina iskustva iza njih, pa nije ni čudo što su postali jedan od najcjenjenijih reggae festivala u ovom djelu svijeta. Četiri dana glazbe, dnevni programi na plaži, popratni kulturni i sportski program, radionice, bazar, chill out zona + 4 dana organiziranog kampinga za posjetitelje festivala. Više stotina izvođača, među kojima i Adrian Sherwood, Zion Train, Newham Generals, Dubblestandard feat. Jazzmin Tutum, Jahcustix, Ital Horns meet Bush Chemist, Twilight Circus, Inner Terrestrials, Channel one… plus domaće snage.





Soundwave (Tisno, 18–22. srpnja)

Ekipa iz Gardena preselila se u Tisno, organizirala Soundwave i ove godine dovodi: Bonobo, Doom, Robert Glasper Experiment, Quantic Live & DJ, Ondatropica… i na desetke drugih.



Roger Waters 'The Wall' (Split, Stadion Poljud 23. srpnja)

Trijumfalni povratak Rogera Watersa (Pink Floyd) u Europu 2013. godine. Vizualno-zvučni spektakl.



Beach Odissey (Zrće/Novalja/Pag, 24–26. srpnja)

Omnia, W&W, Arty, Orjan Nilsen, First State, Aly Fila...

Carlos Santana (Zadra, Jazine, 29. srpnja)

Posljednji album 'Shape Shifter' (2012) je Santanin prvi album pod okriljem izdavačke kuće Starfaith Records koji će ovom prilikom promovirati, ali nas i podsjetiti na najveće hitove.



SunceBeat Festival (Tisno, 24–30. srpnja)

Kažu organizatori Sunce Beat festivala da su ove godine pozvali pozvali Gillesa Petersona, Moodymana, Marka Farinu, Derricka Cartera, Timmya Regisforda, Motor City Drum Ensemble i još dvadesetak drugih DJ-eva i izvođača.



Feel Free Fest (Aquarius/Zrće/Novalja/Pag, 28–30. srpnja)

Prvi od tri Aquariusova festivala Feel Free Fest, koji se održava od 28. do 30. srpnja, i ove godine će donijeti neka našoj publici dobro znana imena, ali i nove mlade snage koje su trenutno u samom vrhu svjetske scene: Crazibiza, Gregori Klosman i Jaime Gomez.



Skaville Festival (Šibenik 24–28. srpnja)

Pod sloganom Šibenik Goes Ska održati će se sedmo izdanje Skaville Festivala koje će trajati od 24. do 28. srpnja (od srijede do nedjelje) u kampu Martinska u Šibeniku. Na 7. Skaville Festival po prvi stižu američki ska pioniri The Toasters, mađarska 'laka konjica' Pannonia Allstars Ska Orchestra, odličan novosadski reggae bend Killo Killo Banda te fantastični cabaret horror show u ska i reggae verziji koji će napraviti Yellow Spots. Iz dalekog Meksika s rezidencijom u njemačkom Dresdenu kao DJ nastupit će i Anibal Pacheco aka Hannibal Selecter, jedan od očeva globalne Rebel Sounds zajednice i vrhunski poznavatelj južnoameričke scene čija 'hot patchanka' gazi sve pred sobom. Za sve dub, nu roots i jungle obožavatelje dovodimo nama najbolji sound u regiji – Baga Sound!



Iron Maiden (Zagreb, Dom sportova, 31. srpnja)

Iron Maiden dolazi u Zagreb u sklopu svoje turneje 'Maiden England World Tour'! Ovome nije potrebno dodati ništa više jer svi koji su bili na Poljudu na njihovom koncertu sigurno će doći i u Zagreb ponovo ih gledati.



DJ Mag Sunrise Festival (Zrće/Novalja/Pag, 30. srpnja–1. kolovoza)

Još DJ-eva, još partya, još zabave… Kinky Malinky presents Kim Fai, Roul and Doors, Hardwell i Nari & Milani.



Stop Making Sense (Tisno, 1–4. kolovoza)

Party u Tisnom ne prestaje pa će tako na ovogodišnjem izdanju Stop making Sense festivala među pedesetak izvođača nastupiti i Ame& Dixon, Steve Bug, Lindstrom, John Talabot, Radioslave, T. Williams itd.

Schengenfest (Slovenija, Vinica 2-4. kolovoza)

Na svega 45 minuta od Zagreba i 20 minuta od Rijeke veliki slovenski open air festival na kojem ove godine nastupaju Skunk Anansie, Pendulum DJ set, Gentleman and the Evolution, David Morales, Dubioza Kolektiv, Hladno pivo, Partibrejkersi itd.



Voi'Sa Festival (Supetar/Brač, 2–4. kolovoza)

Fenomenalna ekipa na pozornici i za pultovima: Andy Smith (ex portishead) feat MC Honeybrown, Lefto (Blue Note) & Soulparlor, Jazzanova DJ set by Alex Barack.



Ferragosto Jam (Orahovačko jezero/Orahovica, 2–4. kolovoza)

Uz zvijezde festivala koje čine Pipschips & Videoclips, Rambo Amadeus, Lollobrigida, Bad Copy, Debeli precjednik, Brkovi, Grupa tvog života… Chew the Fat! DJ team nastupaju i mladi bendovi: Muscle tribe of danger and exelence, mašinko, Za Dž, Crna kronika, Borovski štakori…

Monteparadiso HC Punk Festival (Pula, 2–3. kolovoza)

Tradicionalni hard core punk festival, izuzetno cijenjen u svijetu, koji ove godine među ostalim dovodi i hc punk bend iz Južne Koreje My Man Mike. Uz njih tu su još i Mob 47 (Sve), Restarst (UK), Antares (I), Black Gust (HR), Reflection of Internal Rain (SRB), Iskra (CAN), Stregesti (PL), Scheisse Minnelli (D) itd.



Beat the Heat (Aquarius, Zrće/Novalja/Pag, 4–6. kolovoza)

Har Rock Sofa, Michael Woods, Daddy's Groove…party!

Terraneo (Šibenik, 7–9 kolovoza)

Treća godina i nove zvijezde: Gang Of Four, The Prodigy, Wu-Tang Clan, My Bloody Valentine, Mambo Kurt, The Cribs, Calexico…

Discotheque Riva (Split 8. i 9. kolovoza)

http://www.discothequeriva.eu/

Četvrtu godinu za redom agilna ekipa iz Splita dovodi vrhunska imena elektronske glazbe. Ove godine nadmašili su sve i u goste pozvali Underworld i Fatboy Slima.



Robbie Williams (Zagreb, Stadion Maksimir, 13. kolovoza)

Ovo je prvi nastup u Hrvatskoj jednog od najvećih pop izovđača današnjice koji dolazi u Zagreb u sklopu europske turneje 'Tke the Crown Tour'. Radi ovog se koncerta isplati vratiti se s ljetovanja u Zagreb.



Moonsplash (Aquarius/Zrće/Novalja/Pag, 14–16. kolovoza)

Deniz Koyu & Danny Avilla, Benny Benassi, Fedde Le Grand...

Lost Theory Festival (Deringaj/Gračac, 14–19. kolovoza)

Jedan od najzagonetnijih ljetnih festivala koji okuplja više stotina izvođača, kao i sve ljubitelje opskurne elektronske glazbe. Na četiri pozornice (Psychodelic, Masala-Land, Experimental i Dub forest) nastupit će oko 200 izvođača iz cijelog svijeta.



Future Nature Festival – Earth 2013. (Štinjan/Pula, 15–18. kolovoza)

Riječ je o festivalu kulture psihodelije koji će na Main Stageu i Chill Out stageu okupiti na desetke izvođača i DJ-eva specifičnog glazbenog izraza, među kojima su i Ozric Tentacles, E.V.P., Avaris, Kukan Dub Lagan.



Mo:Dem Psychodelic music & art festival (Primišlje kraj Slunja, 21–25. kolovoza)

Ekipa Momento Demento pripremila je drugo izdanje psihodeličnog glazbenog festivala te će tijekom četiri noći i pet dana predstaviti svjetsku kremu psihodelične underground glazbe: Arjuna, Asimilon, Ataro, Chris Rich itd.

Sonus festival (Zrće, Pag 21. – 25. kolovoza)

Pet dana i četiri noći ludog provoda uz Ricarda Villalobosa, Loco Dicea, Seth Troxlera, Magdu, DJ Snakea, Zpa, Cassy, Valentina Kanzyania i mnoge druge

Outlook Festival (Štinjan/Pula, 29. kolovoza – 2. rujna)

Najveći festival bass music & soundsystem culture ove godine ima veliko otvaranje u pulskoj Areni 28. kolovoza nastupom The Original Wailers, grupe koja je pratila legendarnog Boba Marleya, dok u ostatku festivala nastupa par stotina izvođača sa svih strana svijeta među kojima su i velike zvijezde ovog glazbenog pravca: Yasiin Bey (Mos Def), Capleton, Talib Kweli, Anthony B, Jay Electronica, Submotion Orchestra itd.